open-index/open-wikipedia-markdown huggingface dataset:
புரோஜென் தாசு

**புரோஜென் தாசு** (Brojen Das) (9 திசம்பர் 1927 - 1 சூன் 1998) இவர் ஓர் வங்காளதேச நீச்சல் வீரர் ஆவார். இவர் ஆங்கிலக் கால்வாயின் குறுக்கே நீந்திய முதல் ஆசியர் ஆவார். மேலும் ஆறு முறை கால்வாயைக் கடந்த முதல் நபருமாவாவார்.

## ஆரம்பகால வாழ்க்கையும், கல்வியும்
வலது|thumb|ஆங்கிலக் கால்வாயை 5 வது முறை கடந்தபோது  புரோஜென்
புரோஜென் வங்காளதேசத்தின் பிக்ராம்பூரில் உள்ள குச்சியாமோரா என்ற கிராமத்தில் பிறந்தார். இவரின் தந்தை அரேந்திர குமார் தாசு என்பவராவார். கே.எல். ஜூபிலி உயர்நிலைப் பள்ளியில் இருந்து 1946 இல் தனது மெட்ரிகுலேசன் தேர்வை முடித்தார். பின்னர், கொல்கத்தாவில் உள்ள வித்யாசாகர் கல்லூரியில் கலை இளங்கலைப் பட்டம் பெற்றார்.

## நீச்சல்
வலது|thumb|புரோஜென் ஆங்கிலக் கால்வாயைக் கடந்த பிறகு ராணி எலிசபெத்தை சந்தித்தார் (1961)
சிறுவயதில் இருந்தே புரோஜென் புரிகங்கா ஆற்றில் நீச்சல் பயிற்சியினை மேற்கொண்டு வந்தார். இவரது சொந்த முயற்சியினால், கிழக்கு பாக்கித்தானின் விளையாட்டு கூட்டமைப்பு 1953 இல் டாக்காவில் ஆண்டு நீச்சல் போட்டியை அறிமுகப்படுத்தியது. 1958 இல் நடந்த ஆங்கிலக் கால்வாயைக் கடக்கும் நீச்சல் போட்டியில் பங்கேற்க இவர் அழைக்கப்பட்டார். இவரது பயிற்சியின் ஒரு பகுதியாக சிதலக்சய ஆற்றிலும், கீழ் மேக்னா ஆற்றிலும் நாராயணகஞ்சில் தொடங்கி சந்திரபூர் வரை 46 மைல் தூரத்தை நீந்தினார். . போட்டிக்கு முன்பு, இவர் மத்தியதரைக் கடலில் காப்ரி முதல் நபொலி வரை  நீந்தினார்.

ஆகத்து 18, 1958 அன்று நள்ளிரவில், இவர் 23 நாடுகளைச் சேர்ந்த மற்ற போட்டியாளர்களுடன் ஆங்கிலக் கணவாயைக் கடக்க நீந்தத் தொடங்கி, மறுநாள் நண்பகலுக்குப் பிறகு போட்டியை முடித்தார்.

இவர் 1958 முதல் 1961 வரை மொத்தம் 6 முறை ஆங்கிலக் கால்வாயைக் கடந்துள்ளார்.

## விருதுகள்
வலது|thumb|இலெட்டோனா கோப்பையைப் பெறும் புரோஜென் தாசு, 1986

* 1956: டாக்கா பல்கலைக்கழகத்தால் வழங்கப்பட்ட விருது
* 1960: பாக்கித்தான் அரசாங்கத்தால் *பிரைட் ஆஃப் பெர்ஃபாமன்ஸ்* விருது.
* 1965: சர்வதேச மராத்தான் நீச்சல் விருது
* 1986: இலெட்டோனா கோப்பை, அதாவது ஐக்கிய இராச்சியத்தின் கால்வாய் நீச்சல் சங்கத்திலிருந்து "கால்வாயின் அரசன்" என்ற விருது 
* 1976: தேசிய விளையாட்டு விருது, வங்காளதேசம்
* அதிஷ் தீபங்கர் பதக்கம்
* காசி மகாபபுல்லா அறக்கட்டளை மற்றும் ஜகனாரா ஜன கல்யாண அறக்கட்டளை தங்கப்பதக்கம்
* 1999: சுதந்திர தின விருது, வங்காளதேசம் (மரணத்திற்குப் பின்)

## இறப்பு
இவருக்கு சூன் 1997 இல் புற்றுநோய் இருப்பது கண்டறியப்பட்டது. இவர் சிகிச்சைக்காக இந்தியாவின் கொல்கத்தாவுக்குச் சென்று, சூன் 1, 1998 இல் இறந்தார்.  இவரது இறுதிச் சடங்குகள் 3 சூன் 1998 அன்று டாக்காவில் உள்ள போஸ்டகோலா தகன இடத்தில் நடைபெற்றது.

## மேற்கோள்கள்

## மேலும் படிக்க
* 

## வெளி இணைப்புகள்
* Website on Brojen Das, maintained by his family
* 

பகுப்பு:1998 இறப்புகள்
பகுப்பு:1927 பிறப்புகள்
ஜன்கோன்

**ஜன்கோன்** இந்தியாவின் தெலுங்கானாவில் உள்ள ஜன்கோன் மாவட்டத்தின் தலைநகரும் ஆகும்.ஜன்கோன் வருவாய் பிரிவில் ஜன்கோன் மண்டலத்தின் தலைமையகம் இதுவாகும்.இந்நகரம் ஐதராபாத்திற்கு 85 கிலோமீட்டர் தொலைவில்  உள்ளது.  இந்நகரத்தில் 38,948 கல்வியறிவு பெற்றவர்களாக உள்ளனர்; இவர்களில் 21,722 ஆண்கள், 17,226 பெண்கள். இந்நகரத்தின்  கல்வியறிவு விகிதம் 82.39% ஆகும். 

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
கட்வால்

**கட்வால்** இந்தியாவின் தெலுங்கானாவில் உள்ள ஜோகுலம்பா மாவட்டத்தின் தலைநகரும் ஆகும்.இந்நகரம் ஐதராபாத்திற்கு 188 கிலோமீட்டர் தொலைவில்  உள்ளது. கட்வால் சமஸ்தானம் ஆட்சியாளர் சோமநாத்ரி கட்வால் நகரத்தில் கோட்டை கட்டினார்.இது ஹைதராபாத்தின் நிஜாமின் கட்டுப்பாட்டில் இருந்தது.

## மக்கள் தொகை
2001 ஆம் ஆண்டு நிலவரப்படி, கட்வாலின் மக்கள் தொகை 53,560 ஆகும். ஆண்கள் 51% மக்கள்தொகையும் பெண்கள் 49% ஆகவும் உள்ளனர். மக்கள் தொகையில் 13% பேர் 6 வயதுக்குட்பட்டவர்கள். 2011 நிலவரப்படி கட்வாலின் மக்கள் தொகை  63,177 ஆக உயர்ந்துள்ளது

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
மேக்ரோபிராக்கியம் கார்சினசு

***மேக்ரோபிராக்கியம் கார்சினசு (Macrobrachium carcinus)*** நன்னீர் இறால் வகைகளுள் ஒன்றாகும். இது பெரிய நக ஆற்று இறால் என அழைக்கப்படுகிறது. இது புளோரிடாவிலிருந்து தென் பிரேசில் வரை காணப்படும் ஓடைகள், ஆறுகள், நீரோடைகளில் காணப்படுகிறது. இப்பகுதியில் அறியப்பட்ட நன்னீர் இறால்களில் பெரிய அளவுடைய இனமாக இது உள்ளது. இந்த நன்னீர் இறால் பொதுவாக  நீளமும்  எடை வரை பதிவுசெய்யப்பட்டுள்ளது.  இருந்தபோதிலும் இதைவிடப் பெரிய அளவு இறால்களும் பதிவுசெய்யப்பட்டுள்ளன. வணிக அளவில் மீன்பிடிப்பில் சாவோ பிரான்சிஸ்கோ பகுதியில், பிட்டு  என அழைக்கப்படும் இந்த இனம் முக்கியப்பங்கி வகிக்கின்றது. *மே. கார்சினசு*  அனைத்துண்ணி வகையினைச் சார்ந்ததாகும். இது மெல்லுடலிகள், சிறிய மீன், பாசி, இலை மக்கு, பூச்சிகளை உணவாக உட்கொள்கிறது.

*மே. கார்சினசு* பழுப்பு அல்லது மஞ்சள் நிற உடலில் அடர் பழுப்பு கோடுகளைக் கொண்டுள்ளது. இதனுடைய இரண்டாவது மார்புக்கால் வழக்கத்திற்கு மாறாக நீண்டு, மெல்லியதாகக் காணப்படும். இக்கால்கள் இரை தேடவும், இரையினை உண்ணவும் பயன்படுகிறது. இக்கால்கள் நீலம் அல்லது பச்சை நிறத்தில் இருக்கும்.

## மேற்கோள்கள்

பகுப்பு:நன்னீர்வாழ் உயிரினங்கள்
பகுப்பு:கணுக்காலிகள்
பகுப்பு:மேக்ரோபிராக்கியம்
ஷமிர்பேட்டை

**ஷமிர்பேட்டை** இந்தியாவின் தெலுங்கானாவில் உள்ள மெட்சல்-மல்கஜ்கிரி மாவட்டத்தின் தலைநகரும் ஆகும்.கீசரா வருவாய் பிரிவில் ஷமிர்பேட்டை மண்டலத்தின் தலைமையகம் இதுவாகும். இது ஹைதராபாத் பெருநகரப் பகுதியின் ஒரு பகுதியாகும்.

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
மஞ்செரியல்

**மஞ்செரியல்** இந்தியாவின் தெலுங்கானாவில் உள்ள மஞ்செரியல் மாவட்டத்தின் தலைநகரும் ஆகும்.மஞ்செரியல் வருவாய் பிரிவில் மஞ்செரியல் மண்டலத்தின் தலைமையகம் இதுவாகும். இந்நகரம் ஐதராபாத்திற்கு 244 கிலோமீட்டர் தொலைவில்  உள்ளது.

## மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி, மஞ்செரியலில் 89,935 மக்கள் தொகை உள்ளது. மொத்த மக்கள் தொகையில் ஆண்கள் 51%, பெண்கள் 49%. மஞ்செரியலின்  சராசரி கல்வியறிவு விகிதம் 75.71%, இது தேசிய சராசரியை விட அதிகமாகும்: ஆண் கல்வியறிவு 83.16%, மற்றும் பெண் கல்வியறிவு 67.92%. மன்சேரியலில், 8% மக்கள் 6 வயதுக்குட்பட்டவர்கள்.மஞ்செரியல் நகராட்சியில் 87,153 மக்கள் தொகை உள்ளது.இப்பகுதியில் உள்ள பெரும்பான்மையான மக்கள் இந்து மதத்தை பின்பற்றுகிறார்கள், அதைத் தொடர்ந்து இஸ்லாம் மற்றும் கிறிஸ்தவம். தெலுங்கு மிகவும் பரவலாக பேசப்படும் மொழியாகும்

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
மஞ்செரியல் மாவட்டம்
யோகேந்திர சிங் யாதவ்

**சுபேதார் மேஜர்**  **யோகேந்திர சிங் யாதவ்** (**Yogendra Singh Yadav**) (பரம வீர் சக்கர விருதாளர்) 1999-இல் நடைபெற்ற கார்கில் போரின் போது, புலி மலையை (Tiger Hill) கைப்பற்றுவதற்கு, பாகிஸ்தான் படைகளுக்கு எதிரான இவரது வீர தீரச் செயல்களை பாரட்டும் விதமாக இந்திய இராணுவத்தின் மிக உயரிய  பரம வீர் சக்கர விருது இவருக்கு 1999-இல் வழங்கப்பட்டது.

## ஆரம்ப வாழ்க்கை
யோகேந்தி சிங் யாதவ் 1980ஆம் ஆண்டு மே 10 நாள் உத்திர பிரதேச மாநிலத்தின் புலந்த்சார் மாவட்டத்தில் உள்ள அவுரங்காபாத்தில் பிறந்தார். இவரின் தந்தை, கரன் சிங் யாதவ் குமன் ராணுவப் படைத்தளத்தில் பணியாற்றியவர். இவர் 1965 மற்றும் 1971ல் நடைபெற்ற இந்தியப் பாகிஸ்தான் போரில் பங்கேற்றுள்ளார். யாதவ் தனது 16 வருட 5 மாத அகவையில் இராணுவ பணியில் சேர்ந்தார்.
இடது|thumb|பரம் வீர் சக்கர விருது பெற்ற யோகேந்திர சிங் யாதவ், இந்திய நுழைவாயிலில் நடைபெற்ற கார்கில் வெற்றி விழாவில், 2018|alt=

## பணி

### கார்கில் போர்
யாதவ் 18 கிரெனேடியர்களுடன் கேக்டாக் கமாண்டோ படைப்பிரிவின் ஓர் பகுதியாக இருந்தார். இவர்கள் பணியாக ஜூலை 4, 1999 அதிகாலையில் புலி மலையில் இருந்த மூன்று முக்கிய பதுங்கு குழிகளைக் கைப்பற்றும் பணியில் ஈடுபட்டார். பதுங்கு குழிகள் செங்குத்தான பனி மலையின் உச்சியில் அமைந்திருந்தன. 1,000 அடி (300 மீ) குன்றின் மீதமைந்த பதுங்குழி தாக்குதலுக்கு யாதவ் தானாக முன்வந்து தலைமை தாங்கினார். குன்றின் மே ஏறி, கயிறுகளை கட்டிவைத்தார். இது தாக்குதலின் தீவீரத்தினை அதிகரிக்க வழிவகுத்தது. இவர்களின் முன்னேற்றத்தில் பாதியிலேயே, இயந்திர துப்பாக்கி மற்றும் ராக்கெட் தாக்குதல் எதிரிகளின் பதுங்கு குழியிலிருந்து பாய்ந்து வர, படைப்பிரிவு தளபதி உள்ளிட்ட மூவரைக் கொன்றது. இவரது இடுப்பு மற்றும் தோள்பட்டையில் பல தோட்டாக்களால் தாக்கின. இருந்த போதிலும், யாதவ் மீதமுள்ள 60 அடி (18 மீ) உயரத்திற்கு ஏறி மேலே சென்றார். பலத்த காயம் அடைந்த போதிலும், அவர் முதல் பதுங்கு குழிக்கு நோக்கி ஊர்ந்து சென்று கையெறி குண்டினை வீசினார். இதில் நான்கு பாகிஸ்தான் வீரர்கள் கொல்லப்பட்டனர். இதன் மூலம் எதிரிகளின் தாக்குதலைச் சமளித்து மீதமுள்ள படைப்பிரிவினர் குன்றின் முகத்தின் மீது ஏறி முன்னேர வாய்ப்கா அமைந்தது

யாதவ் மேலும் பாகிஸ்தானின் இரண்டு பதுங்குகுழிகளை அழிக்கும் பணியின் தன்னுடன் பணிபுரியும் வீரர்களுடன் செயல்பட்டார். இப்போரில் நான்கு பாகிஸ்தான் போர்வீரர்களைக் கொன்று புலி மலையினைக் கைப்பற்றினர், இப்போரின்போது முக்கியப்பங்கு வகித்த யாதவ் மீது எதிரிகள் சுட்டதில் 21 குண்டுகள் துளைத்தது.

பரம் வீர் சக்ரா மரணத்திற்குப் பின் வழங்கும் விருதாக யாதவிற்காக அறிவிக்கப்பட்டது. ஆனால் அவர் ஒரு மருத்துவமனையில் குணமடைந்து வருவது விருது அறிவிக்கப்பட்டவுடன் கண்டுபிடிக்கப்பட்டது. மேலும் வீரமரணமடைந்தவர் பட்டியலில் அவரது பெயரும் சேர்க்கப்பட்டிருந்தது.

## பரம் வீர் சக்கர விருது மேற்கோள்
இந்திய இராணுவத்தின் வலைத்தளத்தில் பரம் வீர் சக்ரா மேற்கோளில், யாதவ் "மிகவும் அசாத்திய தைரியமான, பெரும் துணிச்சல் கொண்ட, மனச்சோர்வின்றி, இக்கட்ட சூழ்நிலைகளில் உறுதியுடையவர்” எனக் குறிப்பிடப்பட்டுள்ளது.

## இதனையும் காண்க
* பரம் வீர் சக்கரம் விருது பெற்றவர்கள்

## மேற்கோள்கள்

## வெளி இணைப்புகள்
*5 Real Life Soldiers Who Make Rambo Look Like a Pussy
*10 Army Heroes and Their Extra Ordinary Tales of Bravery

பகுப்பு:1980 பிறப்புகள்
பகுப்பு:வாழும் மக்கள்
*
பகுப்பு:இந்திய-பாகிஸ்தான் போர்கள்
பகுப்பு:இந்தியப் படைத்துறையினர்
வினா எழுதி

**வினா எழுதி** (Question Writer) என்பது மைக்ரோசாப்ட் விண்டோசிவிற்கான வினாடி வினா எழுதும் கருவி. இது கேள்விகளை எழுதுவதற்கும் அடோபி விளாசு வடிவத்தில் வினாடி வினாக்களில் தொகுப்பதற்கும் பயன்படுத்தப்படுகிறது.  இந்த மென்பொருளை *சென்ட்ரல் கொஸ்டீன்* வெளியிட்டது. 

## பயனர் இடைமுகம்
இந்த மென்பொருள்  ஒவ்வொரு வினாடி வினாவையும் ஒரு தனி ஆவணமாக கருதுகிறது. இடதுபுறத்தில் கேள்விகளை மரம் போல காட்சியளிக்கிறது. வலது புறத்தில் கேள்விகளை மாதிரிக்காட்சி பார்ப்பதற்கான இடைமுகத்தினைக் கொண்டுள்ளது. இந்த மென்பொருள் பல ஆவண இடைமுகத்தைப் பயன்படுத்துகிறது, பல வினாடி வினாக்களை ஒரே நேரத்தில் திறக்க அனுமதிக்கிறது. வினாடி வினாவுக்குள் கேள்விகளை மறு வரிசைப்படுத்தவும் வினாடி வினாக்களுக்கு இடையில் கேள்விகளை நகலெடுக்கவும் இழுத்து விடும்  வசதிகளையும் கொண்டுள்ளது.

## அம்சங்கள்
இதன் பயனர்கள் கேள்விகளைச் சேர்ப்பதன் மூலமும் வினாடி வினாவுக்கு பொருந்தக்கூடிய அமைப்புகளைத் தேர்ந்தெடுப்பதன் மூலமும் வினாடி வினாக்களை உருவாக்குகிறார்கள். கேள்வி அமைப்புகள் மற்றும் தேர்வு, நேர வரம்புகள், அறிக்கையிடல் மற்றும் பின்னூட்ட நிலை, குறிக்கும் திட்டம் மற்றும் தேர்ச்சி மதிப்பெண் ஆகியவற்றுடன் மாற்றங்களைச் செய்ய இந்த மென்பொருள் அனுமதிக்கின்றன.

8 விதமான கேள்வி வகைகளைப் பயன்படுத்தலாம், அவை

* பலவுள் தெரிவு
* பல விடைகளைக் கொண்டிருத்தல்
* பொருத்துக 
* வரிசைப்படுத்துதல் 
* கோடிட்ட இடங்களை நிரப்புக
* கட்டுரை 
* சரி/ தவறு
* *பார்சியல் கிரெடிட்* 

## கையேடு
கையேடு விக்கி புத்தகமாக ஆன்லைனில் கிடைக்கிறது. 

## சான்றுகள்

பகுப்பு:கல்வி மென்பொருள்
சிர்சில்லா

**சிர்சில்லா** இந்தியாவின் தெலுங்கானாவில் உள்ள ராஜன்னா சிர்சில்லா மாவட்டத்தின் தலைநகரும் ஆகும்.சிர்சில்லா வருவாய் பிரிவில் சிர்சில்லா மண்டலத்தின் தலைமையகம் இதுவாகும். இந்நகரம் ஐதராபாத்திற்கு 140 கிலோமீட்டர் தொலைவில்  உள்ளது.
 
## மக்கள் தொகை
2011 ஆம் ஆண்டு  மக்கள் தொகை கணக்கெடுப்பின்படி 92,910 மக்கள் தொகை உள்ளனர் . இந்துக்கள் 92% மக்களைக் கொண்ட பெரும்பான்மையான மதக் குழுவினர் , அதைத் தொடர்ந்து 6% முஸ்லிம்களும் 2% மற்றவர்களும் உள்ளனர்.தெலுங்கு மிகவும் பரவலாக பேசப்படும் மொழி. முஸ்லிம் சமூகங்களிடையே உருது பேசப்படுகிறது.

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
எஸ். கே. அலி

**சஜிதா "எஸ்.கே." அலி**  சிறுவர் இலக்கிய கனேடிய எழுத்தாளர் ஆவார். இவரது அறிமுக நூலான இளம் வயதுவந்தோருக்கான நாவலான *செயிண்ட்ஸ் & மிஸ்ஃபிட்ஸ்* ஆசிய / பசிபிக் அமெரிக்க விருதினைப் பெற்றுத் தந்தது. இந்த நாவல் ஒரு அரபு அமெரிக்க ஹிஜாபி  அவரது மசூதியைச் சார்ந்த நண்பரால் பாலியல் வன்கொடுமைக்கு ஆளானதைப் பற்றியது.

## தனிப்பட்ட வாழ்க்கை
அலி தென் இந்தியாவில் பிறந்து மூன்று வயதாக இருக்கும் போது கனடாவிற்கு குடி பெயர்ந்தவர் ஆவார். பள்ளியில் அவள் கற்ற முதல் மொழி பிரெஞ்சு.  அவர் தனது முதல் கதையை ஏழாம் வகுப்பில் எழுதினார்.

யார்க் பல்கலைக்கழகத்தில் படைப்பாற்றலுடன் எழுதுவதில் பட்டம் பெற்றவர். எழுதுவதைத் தவிர, அலி ஆசிரியராகவும் பணியாற்றுகிறார் மற்றும் டொராண்டோ நட்சத்திரத்திற்காக கட்டுரைகளை எழுதியுள்ளார். ஜூடி ப்ளூமை தனது எழுத்து வாழ்க்கைக்கு மிகப்பெரிய உத்வேகம் என்று அவர் குறிப்பிடுகிறார்.  அலி ஒரு இசுலாமியர். ஜனவரி 2017 இல், பிற இசுலாமிய எழுத்தாளர்களின் புத்தகங்களும் அனைவரும் அறியும்படி புகழ் பெறும் நோக்கில் முஸ்லிம்ஷெல்ப்ஸ்பேஸ் (#MuslimShelfSpace) என்ற ஹேஷ்டேக்கை உருவாக்கினார்.

அவர் தனது குடும்பத்துடன் தொராண்டோவில் வசிக்கிறார்.

அலி சக எழுத்தாளர்களான ஆஸ்மா ஜெஹனாத் கான் மற்றும் உஸ்மா ஜலாலுதீன் ஆகியோருடன் நட்பு கொண்டவர். கான் ஒரு நேர்காணலரிடம் அவர்கள் தங்களை *பேனாவின் சகோதரிகள்* என்று கருதுவதாக தெரிவித்துள்ளார். மேலும், அவர்கள் தங்கள் படைப்புகளின் ஆரம்ப வரைவுகளைப் பகிர்ந்து கொண்டு பாராட்டுக் கருத்துக்களையும் தெரிவித்துக் கொள்வோம் என்பதையும் தெரிவித்தார்.

## விருதுகள்

* செயின்ட்ஸ் மற்றும் மிஸ்ஃபிட்ஸ் என்ற  இளம் வயதுவந்தோர் இலக்கியத்திற்கான 2017 ஆசிய / பசிபிக் அமெரிக்க விருது 

## குறிப்புகள்

பகுப்பு:வாழும் மக்கள்
பகுப்பு:முஸ்லிம் எழுத்தாளர்கள்
பூபாலபள்ளி

**பூபாலபள்ளி** இந்தியாவின் தெலங்காணாவில் உள்ள ஜெயசங்கர் பூபாலபள்ளி மாவட்டத்தின் தலைநகரும் ஆகும். பூபாலபள்ளி வருவாய் பிரிவில் பூபாலபள்ளி மண்டலத்தின் தலைமையகம் இதுவாகும். இந்நகரம் ஐதராபாத்திற்கு 212 கிலோமீட்டர் தொலைவில்  உள்ளது. பூபாலபள்ளி நகர் பஞ்சாயத்து 2012-இல் அமைக்கப்பட்டது. இந்நகர குடிமை அமைப்பின் அதிகார வரம்பு 52.62 கி.மீ.2 பரப்பளவில் பரவியுள்ளது.

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
வாழானி அணை

**வாழானி அணை** (*Vazhani Dam*) என்பது தென்னிந்தியாவில், கேரளத்தின், திருச்சூர் மாவட்டத்தில், வடக்காஞ்சேரிக்கு அருகே வடக்கச்சேரி ஆற்றின் குறுக்கே கட்டப்பட்ட களிமண் அணையாகும். இந்த அணை நீர் பாசனத்திற்கும்,  குடிநீர் தேவைகளுக்கும் பயன்படுத்தப்படுகிறது. இந்த அணைப் பகுதியில் நான்கு ஏக்கர் பரப்பளவிலான பூங்கா உள்ளது. அணையின் கட்டுமானம் 1962 இல் நிறைவடைந்தது.  இது பானாசுர சாகர் அணை போன்ற மண் அணை ஆகும்.

## படக்காட்சியகம்

படிமம்:Hanging Bridge - vazhani Dam.jpg|தொங்கு பாலம்
படிமம்:Vazhani dam Thrissur .jpg| அணைப் பூங்கா
படிமம்:Vazhani Wildlife sanctuary and Dam - panoramio (5).jpg|
படிமம்:Vazhani Wildlife sanctuary and Dam - panoramio (6).jpg|


## மேற்கோள்கள்

பகுப்பு:Coordinates not on Wikidata
பகுப்பு:திருச்சூர் மாவட்டத்திலுள்ள அணைகள்
பகுப்பு:திருச்சூர் மாவட்டத்திலுள்ள சுற்றுலாத் தலங்கள்
பானா சிங்

**சுபேதார் மேஜர் பானா சிங்** (**Bana Singh**), பரம் வீர் சக்கர விருதாளர், இந்தியாவின் லடாக் பிரதேசத்தில் உள்ள சியாச்சின் போரில், பாகிஸ்தான் படைகளுக்கு எதிரான இவரது வீரதீர செயல்களுக்காக 1987-ஆம் ஆண்டில் பரம் வீர் சக்கர விருது பெற்றவர்.

இராஜீவ் நடவடிக்கையின் போது, துணை சுபேதாராக  இருந்த பானா சிங், தனது குழுவினருடன் சியாச்சின் மலைத்தொடரின் ஒரு உயர்ந்த கொடுமுடியை, பாகிஸ்தான் படைகளிடமிருந்து கைப்பற்றினார். அதன் நினைவாக, அந்த கொடுமுடிக்கு *பானா சிங் கொடுமுடி*  எனப்பெயரிடப்பட்டது. இவர் 1969 முதல் 2000-ஆம் ஆண்டு வரை இந்திய இராணவத்தில் பணிபுரிந்தவர்.
## இதனையும் காண்க
* பரம் வீர் சக்கரம் விருது பெற்றவர்கள்

## மேற்கோள்கள்

பகுப்பு:1949 பிறப்புகள்
பகுப்பு:வாழும் மக்கள்
பகுப்பு:பரம் வீர் சக்கர விருது பெற்றவர்கள்
*
பகுப்பு:இந்திய-பாகிஸ்தான் போர்கள்
பகுப்பு:இந்தியப் படைத்துறையினர்
மேக்ரோபிராக்கியம் அசாமென்சி

***மேக்ரோபிராக்கியம் அசாமென்சி*** (*Macrobrachium assamense*) நன்னீர் இறால்களில் ஒர் சிற்றினமாகும். இந்த சிற்றினமானது 1958 ஆம் ஆண்டு முதன் முதலாக விவரிக்கப்பட்டது இந்த இறால் ஆசியப் பகுதிகளில் காணப்படுகிறது. இலேசானது முதல் அடர் பழுப்பு உடல் நிறமுடையது.

## மேற்கோள்கள்

பகுப்பு:நன்னீர்வாழ் உயிரினங்கள்
பகுப்பு:கணுக்காலிகள்
பகுப்பு:மேக்ரோபிராக்கியம்
மேக்ரோபிராக்கியம் நிப்பொன்சி

***''மேக்ரோபிராக்கியம் நிப்பொன்சி**** *(*Macrobrachium nipponense*) ஆசியாவில் வாழும் நன்னீர் இறால் ஆகும். இது 1849ஆம் ஆண்டு விவரிக்கப்பட்டது.  ''

## மேற்கோள்கள்

பகுப்பு:கணுக்காலிகள்
பகுப்பு:நன்னீர்வாழ் உயிரினங்கள்
பகுப்பு:முதுகெலும்பிலிகள்
பகுப்பு:மேக்ரோபிராக்கியம்
அப்துல் ஹமித்

**ஹவில்தார் அப்துல் ஹமிது** (*Abdul Hamid*), PVC (1 சூலை 1933 – 10 செப்டம்பர் 1965), இந்திய இராணுவத்தின் எறிகனை வீச்சு படையணியினைச் சேர்ந்த அப்துல் ஹமீத்,  1965 இந்திய பாகிஸ்தான் போரின் போது, பஞ்சாபில் நடைபெற்ற அசல் உத்தர் சண்டையின் போது, இவர் தனியொருவராக பாகிஸ்தானின் நான்கு பேட்டன் டாங்குகளை வீழ்த்தினார், மேலும் இவரது படையணி 13 பாகிஸ்தான் டாங்குகளை வீழ்த்தியது.. வீரதீரத்துடன் போராடிய அப்துல் அமிது, 10 செப்டம்பர் 1965 அன்று போரில் வீர மரணமடைந்தார். போரின் போது இவரது வீர தீர செயல்களைப் பாராட்டி  இந்தியக் குடியரசுத் தலைவர், இவரது மறைவிற்குப் பின்னர் 1967-இல் பரம் வீர் சக்கரம் விருது வழங்கினார்.

## மரபுரிமைப் பேறுகள்
1988 பரம் வீர் சகக்ரம் எனும் தொலைக்காட்சித் தொடரின் பத்தாம் பகுதியில் அப்துல் ஹமிதின் வீர தீர செய்ல்களை காட்டுகிறது.

### ஆவணப்படம்
*அசல் உத்தர் சண்டை* – டாங்குகள் போர் (2018) எனும் டிஸ்கவரி  தொலைக்காட்சித் தொடரில் அப்து ஹமித்தின் வீர தீர செயல்களை எடுத்துக்காட்டியுள்ளது.

இந்திய இராணுவம் வெளியிட்டுள்ள *ஹவில்தார் அப்துல் ஹமிதின் கதை*யில் போர் நிகழ்வுகளையும், போரில் அப்துல் ஹமிதின் வீர தீர செயல்களையும், வீர மரணத்தையும் விரிவாக எடுத்துரைத்துள்ளது.
## இதனையும் காண்க
* அசல் உத்தர் சண்டை
### ஆதாரம்

## மேற்கோள்கள்

*
*
*
*

## மேலும் படிக்க
*
*

பகுப்பு:1933 பிறப்புகள்
பகுப்பு:1965 இறப்புகள்
பகுப்பு:பரம் வீர் சக்கர விருது பெற்றவர்கள்
பகுப்பு:இந்திய-பாகிஸ்தான் போர்கள்
பகுப்பு:இந்தியப் படைத்துறையினர்
மேக்ரோபிராக்கியம் அக்வி

***மேக்ரோபிராக்கியம் அக்வி (Macrobrachium agwi)***  என்பது நன்னீர் இறால் ஆகும். இந்த சிற்றினம் 2008 ஆம் ஆண்டு முதன்முதலாக விவரிக்கப்பட்டது. இது இமயமலைப் பகுதியில் மட்டுமே வாழக்கூடிய இறால் ஆகும். கிழக்கு வங்காளத்திலுள்ள கோச் பெகர் பகுதியிலிருந்து ஐரோப்பாவிற்கு மீன்காட்சியக இறால் வகைகளுள் ஒன்றாக அனுப்பப்பட்டது, ஏற்றிமதியின் போது புதிய வகை சிற்றினமாக அடையாளங் காணப்பட்டது.

## மேற்கோள்கள்

## வெளிப்புற இனைப்புகள்

* 

பகுப்பு:கணுக்காலிகள்
பகுப்பு:முதுகெலும்பிலிகள்
பகுப்பு:இந்திய உயிரினங்கள்
பகுப்பு:மேக்ரோபிராக்கியம்
சோம்நாத் சர்மா

**மேஜர் சோம்நாத் சர்மா** (**Somnath Sharma**), PVC (31 சனவரி 1923 – 3 நவம்பர் 1947), போரில் வீர தீரச் செயல்கள் புரியும்  இந்திய இராணுவத்தினருக்கு வழங்கப்படும் உயரிய விருதான பரம் வீர் சக்கரம் விருதை பெற்ற முதல் இந்திய இராணுவ அதிகாரி ஆவார்.இவரது சகோதரர்கள் மேஜர் ஜெனரல் விஷ்வநாத் சர்மா மற்றும் லெப். ஜெனரல் சுரேந்திரநாத் சர்மா ஆவர்.

நவம்பர் 1947- இந்திய-பாகிஸ்தான் போரின் போது, சிறீநகர் விமான நிலையத்திற்குள் ஊடுருவிய பாகிஸ்தான் படையினரை எதிர்த்துப் போராடி விரட்டி அடித்தார். மேலும் பாகிஸ்தான் படைகளுக்கு எதிராக நடைபெற்ற  பட்காம் சண்டையின் போது, பாகிஸ்தானின் பழங்குடியினப் படைவீரர்களை எதிர்த்துப் போராடி, காஷ்மீரில் ஊடுருவதை தடுத்து நிறுத்திய போது, சோம்நாத் சர்மா வீர மரணமடைந்தார். இவரது இறப்பிற்கு 21 சூன் 1950-இல்  சோம்நாத் சர்மாவிற்கு பரம் வீர் சக்கரம் விருது வழங்கப்பட்டது.
 மேஜர் சோம்நாத் சர்மாவின் சகோதரரின் மாமியாரான சாவித்திரி கனோல்கர் என்பவரே பரம் வீர் சக்கரம் விருதினை வடிவமைத்தவர் ஆவார். 

## பரம் வீர் விருது பெற்றவர்கள்

## அடிக்குறிப்புகள்

## மேற்கோள்கள்

* 
* 
* 

## வெளி இணைப்புகள்

* 
* 

பகுப்பு:1923 பிறப்புகள்
பகுப்பு:1947 இறப்புகள்
பகுப்பு:இந்திய-பாகிஸ்தான் போர்கள்
பகுப்பு:இந்தியப் படைத்துறையினர்
பகுப்பு:பரம் வீர் சக்கர விருது பெற்றவர்கள்
அப்துல் கரீம் பரேக்

**அப்துல் கரீம் பரேக்** (*Abdul Karim Parekh*) (1928-2007) பிரபலமாக **மௌலானா** என அழைக்கப்படுவார். இவர் ஓர் இந்திய சமூக சேவகர் மற்றும் அறிஞர். இவர்திருகுர்ஆனை உருது மொழியில் மொழிப்பெயர்ப்பு செய்தார். இதனால் இவர் பெரிதும் அறியப்பட்டார். மேலும் இவர் பல இஸ்லாமிய சமய புத்தகங்களை எழுதியுள்ளார். 

## ஆரம்பகால வாழ்க்கை
1928 ஆம் ஆண்டு ஏப்ரல் 15 அன்று மேற்கு இந்திய மாநிலமான மகாராஷ்டிராவின் கன்சியோனி கிராமத்தில் பிறந்தார். அப்துல் லத்தீப் மற்றும் ஹனிஃபா ஆகியோர் இவரின் பெற்றோர்கள் ஆவார். இந்த தம்பதிக்கு பிறந்த 13 குழந்தைகளில் மூன்றவதாக பிறந்தவர் தான் கரீம். இவர் ஆரம்ப பள்ளிப் படிப்பில் பாதியிலே நிறுத்திக் கொண்டார். பிறகு கூலி தொழிலாளியாக வேலை செய்துக் கொண்டே தானாகவே கல்வி கற்றுக் கொண்டார்.  இந்த நிலையில் தான் இவர் குர்ஆனை உருது மொழியில் மொழிபெயர்ப்பு செய்தார். இது 40 முறை மறு அச்சிட்டு விற்பனையானது. 

## விருதுகள்
கரீம் அகில இந்திய முஸ்லீம் தனிநபர் சட்ட வாரியத்தின் நிறுவன பொருளாளராக இருந்தார். இவருக்கு அமெரிக்காவின் முஸ்லிம் கூட்டமைப்பு  "*பிரைட் ஆஃப் இந்தியா* " என்ற விருதை வழங்கி கவ்ரவித்தது. 2001 ஆம் ஆண்டில் இந்திய அரசு இவருக்கு நாட்டின் மூன்றாவது மிக உயர்ந்த விருதான பத்மா பூஷன் விருதை சமூகத்திற்கு இவர் ஆற்றிய சேவைக்காக வழங்கியது.

## இறப்பு
இவர் 2007 ஆம் ஆண்டு செப்டம்பர் 11 அன்று இறந்தார். அப்போது இவருக்கு 79 வயது.

## மேலும் காண்க

* அகில இந்திய முஸ்லிம் தனிநபர் சட்ட வாரியம்

## குறிப்புகள்

பகுப்பு:இந்திய முஸ்லிம்கள்
பகுப்பு:2007 இறப்புகள்
பகுப்பு:1928 பிறப்புகள்
பகுப்பு:பத்ம பூசண் விருது பெற்றவர்கள்
பகுப்பு:நாக்பூர் மாவட்ட நபர்கள்
பர்தீப் சாகு

**பர்தீப் சாகு** (பிறப்பு: ஆகஸ்ட் 21, 1985) இந்தியன் பிரீமியர் லீக்கில் கிங்ஸ் லெவன் பஞ்சாப் அணிக்காக விளையாடும் ஒரு இந்திய கிரிக்கெட் வீரர் ஆவார்.

## வாழ்க்கை மற்றும் தொழில்
2002 ஆம் ஆண்டில் தனது 17 வயதில் தனது முதல் தர அறிமுகமானதிலிருந்து, சாஹு 2011 வரை உள்நாட்டு கிரிக்கெட்டில் ஹரியானாவுக்காக அவ்வப்போது விளையாடி வந்தார். 2012 ஆம் ஆண்டில், அவர் மும்பைக்கு தனது வசிப்பிடத்தை மாற்றினார். அங்கு தலைமைக் கணக்குத் தணிக்கையாளர் அலுவலகத்ததில் தணிக்கையாளராக பணியாற்றினார். நவம்பர் 2014 இல் நடந்த கங்கா லீக் பிரிவு ஒரு போட்டியில், சாஹு ஒரு இன்னிங்ஸில் பத்து விக்கெட்டுகளையும் கைப்பற்றி, லீக்கில் அவ்வாறு செய்த நான்காவது பந்து வீச்சாளராக ஆனார்.

ராஜஸ்தான் ராயல்ஸ் அணியினரால் 2015 ஐபிஎல் வீரர்கள் ஏலத்தில் ரூபாய் 10 லட்சத்திற்கு சாஹு வாங்கப்பட்டார், ஆனால், அந்த காலகட்டத்தில் எந்த போட்டிகளிலும் அவர் விளையாடவில்லை. 2016 ஐபிஎல் வீரர்கள் ஏலத்தில், அவரை கிங்ஸ் லெவன் பஞ்சாப் அதே விலைக்கு தேர்வு செய்தது. ஜனவரி 2018 இல், அவரை 2018 ஐபிஎல் ஏலத்தில் கிங்ஸ் லெவன் பஞ்சாப் வாங்கியது.

## குறிப்புகள்

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1985 பிறப்புகள்
வாளையாறு அணை

**வாளையாறு அணை** (*Walayar Dam*)  என்பது தென்னிந்தியாவின், கேரளத்தின், பாலக்காடு மாவட்டத்தில் உள்ள ஒரு அணை ஆகும். இந்த அணை கல்பாத்திப்புழா ஆற்றின் துணை ஆறான வாளையாற்றின் குறுக்கே கட்டப்பட்டுள்ளது. இந்த அணையின் கட்டுமானப் பணிகள் 1964 இல் முடிக்கப்பட்டு திறக்கப்பட்டது. இது இப்பகுதியில் நீர்ப்பாசனத்திற்கான முக்கிய ஆதாரங்களில் ஒன்றாக உள்ளது. அணை ஒரு பெரிய நீர்த்தேக்கப் பகுதியைக் கொண்டதாக உள்ளது. இந்த நீர்த்தேக்கப் பகுதிக்கு அருகில் வசிக்கும் மக்கள் வலயாறு அணையில் இருந்து வரும் நீரை நீர்ப்பாசனத்திற்கான முக்கிய நீர் ஆதாரமாக கொண்டுள்ளனர். ஆனால் தற்போது வாளையாறில் மழை குறைவாக இருப்பதால் நீர்த்தேக்கத்தில்  தண்ணீர் குறைவாக உள்ளது. நீர்த்தேக்கப் பகுதி மிகவும் அழகானதாக உள்ளதால், சுற்றுலாவுக்கு சிறந்த வாய்ப்புள பகுதியாக உள்ளது.

## படகாட்சியகம்

படிமம்:Walayar Dam.JPG|அணையின் மேற்பகுதி
படிமம்:Walayar Dam front view.JPG|முன் தோற்றம்


பகுப்பு:Coordinates on Wikidata
பகுப்பு:பாலக்காடு மாவட்டத்திலுள்ள அணைகள்
ஆறாட்டு

**ஆறாட்டு** (*Aaraattu*) என்பது இந்தியாவின், கேரளத்தின் பெரும்பாலான முக்கிய கோயில்களில் நடக்கும் பண்டிகைகளின் ஒரு முக்கிய சடங்குகளின் ஒரு பகுதியாகும். இந்த சடங்கில், அர்ச்சகர் கடவுளின் தெய்வீகச் சிலையை  தன்னுடன் கொண்டுவந்து ஆற்றில் அல்லது புனித குளத்தில் நனைத்து குளிப்பாட்டுவார். இது  கோவில் திருவிழாவின் இறுதியில் முக்கிய நிகழ்வாக மேற்கொள்ளப்படுகிறது.

கேரளத்தின் முக்கியமான ஆறாட்டுகளில் ஒன்றாக திருவனந்தபுரம் பத்மநாபசாமி கோயிலில் திருவாங்கூர் அரச குடும்பத்தினரால் இது நடத்தப்படுகிறது. 

இந்த விழா தமிழ்நாட்டில் தீர்த்தவாரி உற்சவம் என்ற  பெயரில் செய்யப்படுகிறது.
## மேலும் காண்க

* திருவனந்தபுரம் பத்மநாபசாமி கோயில்
* திருவிதாங்கூர் அரச குடும்பம்

## குறிப்புகள்

பகுப்பு:திருவனந்தபுரத்தின் பண்பாடு
பகுப்பு:கேரள விழாக்கள்
பகுப்பு:கேரள இந்து திருவிழாக்கள்
பகுப்பு:இந்து சமய விழாக்கள்
நெய்யாறு அணை

**நெய்யாறு அணை** (*Neyyar Dam*) என்பது தென்னிந்திய மாநிலமான, கேரளத்தின், திருவனந்தபுரம் மாவட்டத்தில்,  நெய்யற்றின் குறுக்கே கட்டபட்ட ஒரு அணையாகும், இந்த அணை மேற்குத் தொடர்ச்சி மலையின் அடிவாரத்தில் &nbsp;திருவனந்தபுரத்திலிருந்து சுமார் 30 கி.மீ. தொலைவில் அமைந்துள்ளது.   1958 இல் நிறுவப்பட்ட இந்த அணையானது ஒரு பிரபலமான சுற்றுலா தலமாக உள்ளது.

## வடிவமைப்பு
நெய்யாறு அணையானது 56 மீ (184 அடி) உயரமும் 295 மீ (968 அடி) நீளமும் கொண்ட ஒரு கட்டுமான நில ஈர்ப்பு வகை அணை ஆகும். இந்த அமைப்பின் கன அளவு   ஆகும். அணையில்  அளவில் நீர்த்தேங்கு பகுதியைக் கொண்டுள்ளது.  ஆனால் நடைமுறையில்     நீர் தேக்கப்படுகிறது. நீர்த்தேக்கத்தின் பரப்பளவு    மற்றும் அணையின் வௌளக்காலில்     அதிகபட்ச அளவில் நீரை வெளியேற்றலாம். 

## வனவிலங்குகள்
 நெய்யாறு அணையை ஒட்டிய வனப்பகுதிகளில் காட்டெருது, தேன் கரடி, நீலகிரி வரையாடு, காட்டுப்பூனை  நீலகிரி லங்கூர்,  யானைகள், கடமான் ஆகிய வன விலங்குகள் உள்ளன.
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (February 2007)">மேற்கோள் தேவை</span>]]* &#x5D;

; படகு சவாரி

சுற்றுலாப் பயணிகள் அணையைச் சுற்றியுள்ள காடுகளைக் காண விசைப் படகு வசதி உள்ளது. 

## ஈர்க்கும் அம்சங்கள்

* சிங்கப் பூங்கா
* படகு சவாரி
* மான் பூங்கா
* முதலை மறுவாழ்வு மற்றும் ஆராய்ச்சி மையம்
* மினியேச்சர் வனவிலங்கு சரணாலயம்
* ஏரிப் பூங்கா
* நீச்சற் குளம்
* கண்காணிப்புக் கோபுரம்
* யானை சவாரி

## போக்குவரத்து
அருகிலுள்ள வானூர்தி நிலையம்  திருவனந்தபுரம் பன்னாட்டு வானூர்தி நிலையம் (38)&nbsp;கி.மீ) ஆகும். அருகிலுள்ள தொடருந்து நிலையம் திருவனந்தபுரம் தொடருந்து நிலையம் (30&nbsp;கி.மீ) ஆகும்.

நெய்யாறு அணையை அடைவது எப்படி:

திருவனந்தபுரம் நகரத்திலிருந்து பொதுவாக பேருந்து வசதி உள்ளது, அருகிலுள்ள தொடருந்து நிலையமானது &nbsp;நெய்யாறு அணையில் இருந்து 32 கி.மீ. தொலைவில் திருவனந்தபுரத்தில் உள்ளது. திருவனந்தபுரம் பன்னாட்டு வானூர்தி நிலையத்தில் இருந்து நெய்யாறு அணை  38 &nbsp;கி.மீ. தொலைவில் உள்ளது.

## குறிப்புகள்

பகுப்பு:திருவனந்தபுரம் மாவட்டத்திலுள்ள அணைகள்
பகுப்பு:Coordinates on Wikidata
பகுப்பு:திருவனந்தபுரம் மாவட்டத்திலுள்ள சுற்றுலாத் தலங்கள்
தண்ணீர்முக்கோம் கரை

**தண்ணீர்முக்கோம் கரை** (*Thanneermukkom Bund*)   என்பது தென்னிந்தியாவின், கேரள மாநிலத்தின், ஆலப்புழை மாவட்டதில் கட்டபட்டுள்ள ஒரு கட்டுமானமாகும். இது குட்டநாடு  அபிவிருத்தி திட்டத்தின் ஒரு பகுதியாக கட்டப்பட்டது, மேற்கில் தண்ணீர்முக்கோமும் கிழக்கில் வெச்சூருக்கும் இடையில் வேம்பநாட்டு ஏரியின் குட்டானாட்டின் தாழ்வான பகுதிகளுக்குள் உப்பு நீர் ஊடுருவுவதைத் தடுப்பதற்காக இது கட்டபட்டுள்ளது. தண்ணீர்முகோம் கரையானது 1974 இல் கட்டப்பட்டு,  1976 முதல் பயன்பாட்டுக்கு வந்தது. இது இந்தியாவின் மிகப்பெரிய மண் சீராக்கி ஆகும். இந்தக் கரையானது ஏரியை இரண்டு பகுதிகளாகப் பிரிக்கிறது - ஒன்று உப்புநீரைக் கொண்டது, மற்றொன்று ஏரிக்கு ஆறுகளால் கொண்டுவரப்படும் நண்ணீரைத் தேக்குவது ஆகும்.

## நிலவியல்
இது இந்தியாவின், கேரளத்தின், குட்டநாட்டின்  இல் அமைந்துள்ளது. இந்தக் கரைத் தடுப்பானது வேம்பநாடு ஏரியை இரண்டு பகுதிகளாகப் பிரித்து, முன்னால் உள்ள பகுதியை ஒரு புதிய கரையோர நீர்த்தேக்கமாக ஆக்குகிறது. இது தற்போதய இந்தியாவில் ஒரே ஒரு கடலோர நீர்த்தேக்கம் ஆகும்.

## அமைவிடம்
இது வேம்பநாடு ஏரியின் குறுக்கே கட்டப்பட்டுள்ளது. இது கோட்டயம் மாவட்டத்தின் வைகோம் வட்டத்தின் வெச்சூரையும், அலப்புழா மாவட்டத்தின், செர்த்தலா வட்டத்தின்  தானெர்முக்கோமையும் சேர்த்ததாக உள்ளது. இதை கோட்டயம் நகரம், ஆலப்புழா அல்லது சேர்த்தலையிருந்து சாலை வழியாக  அடையலாம். குறிப்பிடப்பட்ட எல்லா இடங்களிலிருந்தும் அடிக்கடி பேருந்து சேவை உள்ளது.

## சுற்றுச்சூழல் பாதிப்பு
[இடது|thumb|200x200px|[பதிராமணல்|பதிரமணல் தீவில் இருந்து தண்ணீர்முக்கோமின் தோற்றம்]]
இந்த கரைத்தடையானது குட்டநாட்டில் உள்ள விவசாயிகளுக்கு உதவியாக உள்ளது - இங்கு கடல் மட்டத்திற்கும் கீழே விவசாயம் நடைபெறுகிறது. இருப்பினும் இது சுற்றுச்சூழல் பிரச்சினைகளையும் உருவாக்கியுள்ளது, முதன்மையாக, புதிய நீரில் நீர்ப்பூங்கோரை பரவுகிறது. பிராந்திய மக்களின் பிரதான உணவின் ஒரு பகுதியான மீன்கள் ஏராளமான  இருந்த உப்பங்கழிகள் உள்ளன. மீன்களின் இனப்பெருக்கத்திற்கு  சிறிய அளவு உப்பு நீரே உள்ள நிலை உருவாகியுள்ளது. உப்பு நீருக்கு ஏறபட்ட  தடையானது இப்பகுதியில் மீன் பிடித் தொழிலை மோசமாக்கியுள்ளது, மேலும் மீனவர்கள் 2005 ஆம் ஆண்டு இந்த நீர்தேக்கக் கரையை எதிர்த்தனர்.

உப்பு நீர் தடையானது உப்பங்கடல்களுடன் கடலின் இணைப்பை  சீர்குலைத்து,  உப்பு நீர் தடையினால் முன் எப்போதும் எதிர்பார்க்காத பிரச்சினைகளான நீர் களைகளின் பெருக்கம் போன்ற சிக்கல்களை ஏற்படுத்தியுள்ளது. முன்னர் கடலின் உப்புநீரானது உப்பங்கழிகளை சுத்தப்படுத்தி வந்தது. ஆனால் இது இனி நடக்காது என்பதால், இது உப்பங்கழிகள் மற்றும் அருகிலுள்ள முழு நிலப்பகுதிகளையும் மாசுபடுத்துகிறது.

வெள்ள நீர் வடிய மழைக்காலங்களில் கதவணைகள் திறக்கப்படுகின்றன, பின்னர் அவை சுமார் ஆறு மாதங்களுக்கு மூடப்படும்.

## குறிப்புகள்

பகுப்பு:ஆலப்புழை மாவட்டத்திலுள்ள சுற்றுலாத் தலங்கள்
பகுப்பு:ஆலப்புழை மாவட்டத்திலுள்ள அணைகள்
பகுப்பு:கேரளத்தில் உள்ள பாலங்கள்
மேக்ரோபிராக்கியம் பாசுடினம்

**மேக்ரோபிராக்கிய பாசுடினம்** (*Macrobrachium faustinum*) என்பது நன்னீர் இறால்களில் ஓர் வகையாகும். இது முதன் முதலாக 1857 கண்டறியப்பட்டு விவரிக்கப்பட்டது. இந்த இறால் அடர் பழுப்பு நிறத்தில் காணப்படும். *மே. பாசுடினம்* புளோரிடாடிலிருந்து கரிபியன் பகுதிகளிலும் வெனிசுலாவின் தென் பகுதிகளிலும் காணப்படுகிறது.

## மேற்கோள்கள்

பகுப்பு:கணுக்காலிகள்
பகுப்பு:முதுகெலும்பிலிகள்
பகுப்பு:நன்னீர்வாழ் உயிரினங்கள்
பகுப்பு:மேக்ரோபிராக்கியம்
சம்சாபாத்

**சம்சாபாத்** இந்தியாவின் தெலுங்கானாவில் உள்ள ரங்காரெட்டி மாவட்டத்தின் தலைநகரும் ஆகும். ராஜேந்திரநகர் வருவாய் பிரிவில் சம்சாபாத் மண்டலத்தின் தலைமையகம் இதுவாகும். இந்நகரம் ஐதராபாத்திற்கு 27 கிலோமீட்டர் தொலைவில்  உள்ளது. சம்சாபாத்தில் இராசிவ் காந்தி பன்னாட்டு வானூர்தி நிலையம் அமைத்துள்ளது.

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
பெத்தபள்ளி

**பெத்தபள்ளி** இந்தியாவின் தெலுங்கானாவில் உள்ள பெத்தபள்ளி மாவட்டத்தின் தலைநகரும் ஆகும். பெத்தபள்ளி வருவாய் பிரிவில் பெத்தபள்ளி மண்டலத்தின் தலைமையகம் இதுவாகும். இந்நகரம் ஐதராபாத்திற்கு 197 கிலோமீட்டர் தொலைவில்  உள்ளது. 2011 ஆம் ஆண்டு  மக்கள் தொகை கணக்கெடுப்பின்படி, பெத்தபள்ளி மக்கள் தொகை 41,171 ஆகும். 

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
வனபர்த்தி

**வனபர்த்தி** இந்தியாவின் தெலுங்கானாவில் உள்ள வனபர்த்தி மாவட்டத்தின் தலைநகரும் ஆகும். இந்நகரம் ஐதராபாத்திற்கு 149 கிலோமீட்டர் தொலைவில்  உள்ளது.தெலுங்கானாவில் முதல் பாலிடெக்னிக் கல்லூரி (கே.டி.ஆர் அரசு பாலிடெக்னிக் கல்லூரி ) வனபர்த்தியில் தொடங்கப்பட்டது. 
## மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி, இந்த நகரத்தின் மக்கள் தொகை 60,949 பேர் உள்ளனர் . மொத்த மக்கள் தொகை 31,501 ஆண்கள், 29,448 பெண்கள் மற்றும் 6,122 குழந்தைகள் (0–6 வயதுடையவர்கள்) உள்ளனர். சராசரி கல்வியறிவு விகிதம் 77.91% ஆக இருந்தது, 42,713 பேர் கல்வியாளர்கள் உள்ளனர் , இது தேசிய சராசரியான 73.00% ஐ விட அதிகமாகும்.

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
மிட்டப்பள்ளி

**மிட்டப்பள்ளி** (Mittapalli) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது ஊத்தங்கரையில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 54 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1,013  வீடுகள் உள்ளன. கிராமத்தின் மொத்த மக்கள் தொகையானது 4,389 ஆகும். இதில் ஆண்கள் எண்ணிக்கை  2,187, பெண்களின் எண்ணிக்கை 2,202 என உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
வாதிரியார்

{{Infobox ethnic group
|image=
|image_caption=
|poptime = 
|group     = வாதிரியான்
|popplace  = தமிழ்நாடு 
|languages = தமிழ் 
|religions       =   இந்து   

மாதிரியான் எ **வாதிரியான் அல்லது வாதிரியார்** எனப்படுவோர்  தமிழகத்தில் வாழுகின்ற இனக்குழுவினர் ஆவர்.‌தாய் வழி கிளை வழி முறையை பின்பற்றும்  சாதிகளுள் இவர்களும் ஒன்று., தூத்துக்குடி மற்றும் இராமநாடு திருநெல்வேலிலகன்னியாகுமரி மாவட்டங்களிலும் அதிகமாக வாழ்ந்து வருகின்றனர்.  

இவர்கள் கோவில்களில் முதல்மரியாதையையும் பெற்று வருகின்றனர்.  கொண்டையங்கோட்டை மறவர் , கிளை வழி கள்ளர் , வாதிரியார்( கோழியர் )இல்லத்து பிள்ளைமார் , நால்குடி வேளாளர், கோட்டை பிள்ளைமார், போன்ற சமூக மக்கள் மட்டுமே இன்றும் தாய் வழி கிளை வழி முறையை பின்பற்றும் சமூகங்கள் ஆகும் 
கிளை வழி திருமணம் முறையை இன்றும் பின்பற்றுவதால் இவர்கள் அக்காள் மகளை திருமணம் செய்வதில்லை.
வாதிரியார் சமூக மக்களின் பழக்கவழக்கங்கள் பிற சமூகங்களை காட்டிலும் வேறுபட்டது ஏழு தாய்க் கிளை களையும் 21 பட்டங்களையும் கொண்ட சமூகமாகும். 
தாய் கிளைகள் 
1. பட்டன் கிளை 
2. சைவன் கிளை 
3. அருமை கொடி கிளை 
4. நம் காளி கிளை 
5. அருமைப் பணிந்தான் கிளை 
6. ஆவிடைப் பணிந்தான் கிளை 
7. கன்னிகை குறையான் கிளை 

தமிழ்நாடு அரசு இடவொதுக்கீட்டு பட்டியலில் (எண் 72), இவர்கள் பட்டியல் பிரிவில் உள்ளனர்.

வாத்தியார் சமூகத்தில் ஊர் தலைவர் "அம்பலக்காரர்" அல்லது "அம்பலார்" என்று அழைக்கப்படுவார். அவர் எடுக்கும் முக்கிய முடிவுகளுக்கு ஊர் மக்கள் கட்டுபடுவார்

அதுமட்டுமில்லாமல் ஒவ்வொரு கிளைக்கும் தனித்தனியாக கிளை அம்பலங்கள் உண்டு

வாதிரியார் சமூகத்தைப் பொறுத்தவரை கிளை வழிமுறைகளுக்கு அதிக முக்கியத்துவம் கொடுப்பர்.

## தொழில்
இச்சமூகத்தினர் பொதுவாக நெசவுத் தொழிலில்  விவசாயம் பனையேறுதல்ல் ஈடுபட்டு வருகின்றனர். இவர்கள் கப்பல் பாய்மர துணிகளை நெசவு செய்ய கூடியவர்கள் ஆவர்.இவர்கள் பண்டைய காலத்தில் நெசவு தொழிலில் மிகவும் வல்லமை படைத்வர்கள் என கடலியல் ஆய்வாளர் ஒரிசா பாலூ கூறுகிறார். அது மட்டுமின்றி இந்த வாதிரியார்கள் நெய்யும் துணி பெயர் கோழியர்  என்று கீரேக்கத்தின் வரலாறு குறிப்பிடுகிறது. சிலர் அரசு அல்லது தனியார் வேலைகளில் பணியாற்றுகின்றனர். ஒரு சிலர் வியாபாரத்திலும் ஈடுபடுகின்றனர்.
 
## வாழும் பகுதிகள்
தமிழகத்தில் தூத்துக்குடி, திருநெல்வேலி, நாகர்கோவில், வள்ளியூர், சாயர்புரம், பரமன்குறிச்சி, ராயப்பபுரம் செந்திஅம்பலம் ஆகிய பகுதிகளில்  அதிக அளவில்  வசிக்கின்றனர்.

## மேற்கோள்கள்
பகுப்பு:தமிழரில் சாதிகள்
பகுப்பு:சாதிகள்
இனக்குழுப்புவியியல்

**இனக்குழுப்புவியியல்** (Ethnogeography or Ethnic Geography) என்பது இனக்குழுக்களின் புவியியல் பரவல் தொடர்பான அறிவியல் ஆய்வு ஆகும். இனங்கள் அல்லது மக்களின் புவியியல் பரவல் மற்றும் வாழும் சூழல்களுடனான அவர்களின் தொடர்பு பற்றி இத்துறை ஆய்வு செய்கிறது.. மனித செயல்பாடு மற்றும் ஒட்டுமொத்த இன நிறுவனங்களின் செல்வாக்கைப் பற்றிய ஆய்வின் மூலம் பரந்த பொருளில் புவியியலுடன் இனக்குழுப்புவியியல் தொடர்பு கொண்டுள்ளது. .
## மேற்கோள்கள்

பகுப்பு:புவியியல்
ஜாதுநாத் சிங்

**ஜாதுநாத் சிங்** (**Jadunath Singh**), பரம் வீர் சக்கரம் (21 நவம்பர் 1916&nbsp;– 6 பிப்ரவரி 1948) இந்திய இராணுவத்தில் நாயக பதவி வகித்த இவர், 1947-1948 இந்திய பாகிஸ்தான் போரின் போது தனியொரு ஆளாக ஜம்மு காஷ்மீரில் உள்ள  ரஜௌரி மாவட்டட்தின் தயின் தார் செக்டாரில், பாகிஸ்தானியப் படைகளை எதிர்த்து,   வீர தீர செயல்கள் செய்து போர்க்களத்தில் வீரமரணம் அடைந்தார். எனவே இந்திய இராணுவத்தின் உயரிய  பரம் வீர் சக்கரம் விருது, இவரது மறைவுக்குப் பிறகு 1950-இல் வழங்கி இந்திய அரசு மரியாதை செய்தது

## பரம் வீர் விருது பெற்றவர்கள்
*சோம்நாத் சர்மா, 1950
* அப்துல் ஹமித், 1967
* பானா சிங், 1987
* மேஜர் பரமேஸ்வரன், 1987
* யோகேந்திர சிங் யாதவ், 1999

## அடிக்குறிப்புகள்

## மேற்கோள்கள்

* 
*
*
* 
*
*  
*
*

## வெளி இணைப்புகள்
*PVC recipients on Indian Army website

பகுப்பு:1948 இறப்புகள்
பகுப்பு:1916 பிறப்புகள்
பகுப்பு:இந்தியப் படைத்துறையினர்
*
பகுப்பு:இந்திய-பாகிஸ்தான் போர்கள்
இராம ரகோபா ராணே

**மேஜர் இராம ரகோபா ராணே** (**Rama Raghoba Rane**), PVC (26 சூன் 1918&nbsp;– 11 சூலை 1994) இந்திய இராணுவ அதிகாரி ஆவார்.  1947-48 இந்திய பாகிஸ்தான் போரின் இவரது வீர தீர செயல்களுக்காக, 1950-இல் இந்திய இராணுவத்தின் மிக உயரிய பரம் வீர் சக்கரம் விருது வழங்கப்பட்டது.  வாழும் போதே பரம் வீர் சக்கர விருது பெற்ற முதல் இந்திய இராணுவ அதிகாரி மேஜர் இராம ரகோபா ராணே ஆவார்.

## பரம் வீர் விருது பெற்றவர்கள்
* சோம்நாத் சர்மா, 1950
* ஜாதுநாத் சிங், 1950
* அப்துல் ஹமித், 1967
* பானா சிங், 1987
* மேஜர் பரமேஸ்வரன், 1987
* யோகேந்திர சிங் யாதவ், 1999

## அடிக்குறிப்புகள்

## மேற்கோள்கள்

*
*

பகுப்பு:1918 பிறப்புகள்
பகுப்பு:1994 இறப்புகள்
பகுப்பு:இந்திய-பாகிஸ்தான் போர்கள்
பகுப்பு:இந்தியப் படைத்துறையினர்
பகுப்பு:பரம் வீர் சக்கர விருது பெற்றவர்கள்
மேக்ரோபிராக்கியம் லர்

**மேக்ரோபிராக்கியம் லர்** (*Macrobrachium lar*) என்பது நன்னீரில் வாழும் இறால் ஆகும். இது மேக்ரோபிராக்கியம் பேரினத்தினைச் சார்ந்தது. இந்த இறால் இந்தோ-பசிபிக் பகுதி முழுவதிலும், கிழக்கு ஆப்பிரிக்காவில் தொடங்கி மார்குசாசு தீவுகள் வரை பரவியுள்ளது. முதன் முதலாக இந்த சிற்றினம் 1798ஆம் ஆண்டு விவரிக்கப்பட்டது. கடலுக்கருகில் ஒடும் ஆறுகள், சிறு ஓடைகளில் காணப்படுகிறது. ஆத்திரேலியா, பிரஞ்சு பாலினேசியா, ஆகும், இந்தோனேசியா, சப்பான், கென்யா, மடகாசுகர், மலேசியா, மொரிசியசு, மொசாம்பிகா, நியு களிடோடினியா, வடக்கு மெரினா தீவுகள், பாப்பு நியு கினியா, பிலிப்பீன்சு, தைவான், சீனா, தான்சானியா உள்ளிடப் பகுதிகளிலும் காணப்படுகிறது.

## மேற்கோள்கள்

பகுப்பு:மேக்ரோபிராக்கியம்
பகுப்பு:இறால்
நிர்மல்

**நிர்மல்** இந்தியாவின் தெலுங்கானாவில் உள்ள ஜெயசங்கர் நிர்மல் மாவட்டத்தின் தலைநகரும் ஆகும்.பூபாலபள்ளி வருவாய் பிரிவில் பூபாலபள்ளி மண்டலத்தின் தலைமையகம் இதுவாகும். இந்நகரம் ஐதராபாத்திற்கு 224 கிலோமீட்டர் தொலைவில்  உள்ளது. 
## மக்கள் தொகை
2011 இந்திய மக்கள் தொகை கணக்கெடுப்பில், நிர்மல் நகரத்தின் மொத்த மக்கள் தொகை 88,433 ஆகும். 44,053 ஆண்கள் (49.82%) மற்றும் 44,380 பெண்கள் (50.18%) உள்ளனர். 10,303 குழந்தைகள் 6 வயதுக்குட்பட்டவர்கள். அதில்  5,315 ஆண்களும் 4,988 பெண்களும். ஆகஸ்ட் 2014 இல் தெலுங்கானா அரசு நடத்திய மக்கள் தொகை  கணக்கெடுப்பின்படி, நிர்மல் நகரத்தின் மக்கள் தொகை 116,800 ஆகும்.

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
இப்சூர் ரகுமான் சியோகார்வி

**இப்சூர் ரகுமான் சியோகார்வி** (*Hifzur Rahman Seoharwi*, 1900 -  1962 ஆகஸ்ட் 2) ஓர் இந்திய இஸ்லாமிய அறிஞர் மற்றும் இந்திய சுதந்திர இயக்கத்தின் செயல்பாட்டாளர் ஆவார். இவர் பிரித்தானிய ஆட்சிக்கு எதிராக 25 ஆண்டுகள் (1922-1947) போராடிநார். இதற்காக எட்டு ஆண்டுகள் தனது வாழ்வை சிறையில் கழித்தார். இவர் இந்தியாவைப் பிரிப்பதை கடுமையாக எதிர்த்தார். மேலும் 1952 முதல் 1962 வரை அம்ரோஹா (மக்களவைத் தொகுதி)யிலிருந்து இந்திய தேசிய காங்கிரசு கட்சியின் நாடாளுமன்ற உறுப்பினராகப் பணியாற்றினார்.

## பிறப்பு மற்றும் கல்வி
ரஹ்மான் 1900 ஆம் ஆண்டு பிறந்தார் (1318 இஸ்லாமிய ஆண்டு). இவரது குடும்பம் பிஜ்னோர் மாவட்டத்தில் உள்ள சியோகராவை சேர்ந்த  ஜமீன்தார் குடும்பமாகும். சியோகரா ஒரு நகரகும். இது உத்தரப் பிரதேசம் மாநிலம் பிஜ்னூர் மாவட்டத்தில் அமைந்துள்ளது. இவரின் தந்தை ஹாஜி சம்சுதீன் போபால் மாநிலத்திலும் பின்னர் பிகானேர் மாநிலத்திலும் உதவி பொறியாளராக வேலை செய்தார். ரஹ்மான் ஆரம்பத்தில் வீட்டுப் பள்ளியில் கல்வி பயின்றார். பின்னர் முரதாபாத்தில் உள்ள மதரஸா சாஹியில் சேர்ந்தார்.

ரஹ்மான் தனது நிறைவு பாடமான தார்ஸ்-இ-நிஜாமியை  மதரஸா ஃபைஸ்-இ-ஆம் யில் முடித்தார். அங்கு அப்துல் கபூர் சியோஹார்வி, அஹ்மத் சிஷ்டி மற்றும் சையித் அப்தாப் அலி ஆகியோரின் கீழ் இவர் படித்தார். பின்னர் 1922 ஆம் ஆண்டில், தாருல் உலூம் தேவ்பந்திற்கு குடிபெயர்ந்தார். அங்கு அன்வர் ஷா காஷ்மீரியின் கீழ் ஹதீத்தில் நிபுணத்துவம் பெற்றார் மற்றும் 1923 இல் (1342 இஸ்லாமிய ஆண்டு) பட்டம் பெற்றார்.

## இலக்கியப் படைப்புகள்

* *அக்லக் அவுர் ஃபல்சாஃபா-இ-அக்லக்*
* *ஆசாதி: புன்யாடி இன்சானி ஹக்* 
* *பாலாக்-இ-முபீன்* 
* *ஹுகுமத் கா தீனி தசவ்வூர்* 
* *ஃபார்ட் அவுர் இஜ்திமாயத்* 
* *இஸ்லாம் கா இக்தேசி நிஜாம்* 
* *கசாஸ் அல்-குர்ஆன்* 
* *குர்ஆனி உசூல்-இ-மாஷியாத்* 
* *ரசூல்-இ-கரீம்*
* *சீரத்-இ-நப்வி கி ஸாருரத் வா அஹ்மியாத்* 
* *வக்த் கி காத்ர்-ஓ-கெய்மத்* 

## இறப்பு
சியோஹார்வி புற்றுநோயால் 1962 ஆம் ஆண்டு ஆகஸ்ட் மாதம் 2 அன்று இறந்தார். இவரது இறுதி ஊர்வலத்திற்கு தாருல் உலூம் தேவ்பந்த்தின்  முதல்வர் காரி முஹம்மது தயிப் தலைமை தாங்கினார். முன்னாள் இந்தியப் பிரதமர் ஜவஹர்லால் நேரு, அமைச்சர்கள் மற்றும் இந்திய நாடாளுமன்றத்தின் பல உறுப்பினர்கள் உடலுக்கு அஞ்சலி செலுத்த வந்தனர். மேலும் இவரது இறுதி ஊர்வலத்திற்கு இரண்டு இலட்ச மக்கள் கூட்டம் கூட்டமாக கலந்துக்கொண்டனர்.

இவரது அடக்க தளம் புது தில்லியின் முன்ஹதியனில் அமைந்துள்ளது, அங்கு தான் ஷா வலியுல்லாஹ் தெஹ்லவியும் அடக்கம் செய்யப்பட்டுள்ளார். இவரது நினைவாக ஜித்தாவில் இவரது பெயரில் அகாடமி நிறுவப்பட்டுள்ளது.

## மேற்கோள்கள்

பகுப்பு:உத்தரப் பிரதேச அரசியல்வாதிகள்
பகுப்பு:இந்திய விடுதலைப் போராட்ட வீரர்கள்
பகுப்பு:1962 இறப்புகள்
பகுப்பு:1900 பிறப்புகள்
பகுப்பு:இந்திய முஸ்லிம்கள்
கொமாரம் பீம் (தெலுங்கானா)

**கொமாரம் பீம்** (*Komaram Bheem, Telangana*) இந்தியாவின் தெலுங்கானாவில் உள்ள கொமாரம் பீம் அசிபாபாத் மாவட்டத்தின் தலைநகரும் ஆகும். இந்நகரம் முன்பு அசிபாபாத்
என்ற பெயரில் அறியப்பட்டது.

கொமாரம் பீம் வருவாய் பிரிவில் கொமாரம் பீம் மண்டலத்தின் தலைமையகம் இதுவாகும். இந்நகரம் ஐதராபாத்திற்கு 309 கிலோமீட்டர் தொலைவில் உள்ளது.  

## மக்கள் தொகை
2001 இந்திய மக்கள் தொகை கணக்கெடுப்பின்படி, கொமாரம் பீம் மக்கள் தொகை 19,334 பேர் உள்ளனர். மக்கள்தொகையின் அடிப்படையில் ஆண்கள் 52% ஆகவும், பெண்கள் 48%  உள்ளனர். கொமாரம் பீம்  சராசரி கல்வியறிவு விகிதம் 62%, ஆண்களில் 59% மற்றும் பெண்கள் கல்வியறிவு 41% என உள்ளது.

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
முத்துக்குடை

**முத்துக்குடை** (*Muthukkuda*) அல்லது "அரச குடைகள்" என்பவை தென்னிந்தியாயாவில்  கோயில் விழாக்கள் மற்றும் சிறப்பு நிகழ்வுகளில் பயன்படுத்தப்படும் மிகவும் அலங்கார பட்டுக் குடைகள் ஆகும். இது முன்னர் அரச அதிகாரம் படைத்தத்தவர்களுக்கானதாக இருந்தது. இவற்றின் பயன்பாடு குறிப்பாக கேரளத்தில் உள்ள சமய விழாக்களில் பயன்படுத்தப்படுகிறது. 

## குறிப்புகள்

## வெளி இணைப்புகள்

* முத்துக்குடை தயாரிப்பாளர்களின் கானொளி
பகுப்பு:கேரளப் பண்பாடு
ஆறாட்டுப்புழா பூரம்

**ஆறாட்டுப்புழா பூரம்** (*Arattupuzha Pooram*) என்பது இந்தியாவின் மிகப்பெரிய, பழமையான கோயில் திருவிழா ஆகும். **ஆறாட்டுப்புழா பூரம் விழாவானது**  இதன் பெருமை மற்றும் பிரம்மாண்டம் ஆகியவற்றின் காரணமாக *கேரளத்தின்  அனைத்து பூரம் விழாக்களின தாய்* என்றும் அழைக்கப்படுகிறது. இந்த பிரமாண்டமான விழாவுக்கு, அருகிலும், தொலைதூர இடங்களிலிருந்தும் நிறையபேர் ஆரட்டுப்புழா கிராமத்தை வந்தடைகிறனர். ஏழு நாள் நடக்கும் திருவிழாவின் உச்சமானது  விழாவின் கடைசி இரண்டு நாட்கள் ஆகும். திருவிழாவின் கடைசி நாளுக்கு முந்தைய நாள் மாலை சாஸ்தவிந்தே மேளம் என்று அழைக்கப்படும் விழாவின் ஒரு பகுதியாக, தாளக் குழுக்கள் மற்றும் அலங்கப்பட்ட யானைகளின் அணிவகுப்பும்  நடத்தப்படும். ஆறாட்டுப்புழா சாஸ்தாவின் பஞ்சரிமேளம் என்பது வேறு எந்த இரவு பூரம் விழாக்களையுவிட மிகுதியான தாளக்கலைஞர்கள் இசைக்கும் இடமாகும். 200 க்கும் மேற்பட்ட கலைஞர்கள் சாஸ்தவிந்தே மேளத்தில் நிகழ்த்துகிறார்கள். இது மிகவும் அரிதான அணிவகுபாகும். இது ஆராட்டுப்புழா பூரத்தைத் தவிர   திருப்பூணித்துறையில் பூர்நாத்ராயீசா கோயில் மட்டுமே காண முடியும்

இந்த விழாவானது திருச்சூர் மாவட்டத்தின் ஆறாட்டுப்புழாவில் உள்ள ஆறாட்டுபுழா கோவிலில் நடைபெறுகிறது. பூரம் *தேவமேளா* என்று அழைக்கப்படுகிறது, ஏனெனில் இது கடவுள்களின் உற்சவமாகும். இதில் அருகிலுள்ள கோயில்களில் இருந்து பெருமளவிலான உற்சவர்கள் கலந்துகொள்வர். இதுல் திருச்சூர் மாவட்டத்தின் பல்வேறு பகுதிகளைச் சேர்ந்த பல்வேறு கோயில்களில் உள்ள மொத்தம் 23 தெய்வ உற்சவர்கள் இந்தப் பூரத்தில் கலந்து கொள்கின்றனர், இது இந்திய துணைக் கண்டத்தின் மிகப் பழமையான கோயில் திருவிழாவாக கருதப்படுகிறது. ஆறாட்டுப்புழா பூரத்தில் பங்கேற்கும் முக்கியமான தெய்வங்கள் ஓரகத்து அம்மா திருவாடி செர்பு பகவதி போன்றவை ஆகும்.    
thumb|அறாட்டுப்புழா பூரம் விழா நிகழ்வு

## குறிப்புகள்
http://www.arattupuzhasreesasthatemple.com/pages/home.html

பகுப்பு:ஏப்ரல் சிறப்பு நாட்கள்
பகுப்பு:மார்ச் சிறப்பு நாட்கள்
பகுப்பு:திருச்சூர் மாவட்ட விழாக்கள்
பகுப்பு:கேரளத்தில் யானைத் திருவிழாக்கள்
பகுப்பு:கேரள இந்து திருவிழாக்கள்
புனித ரபேல் விருந்து, ஒல்லூர்

**புனித ரபேல் விருந்து**  அல்லது **மலகாயுடு பெருநாள்**   **விருந்து** (*Feast of Saint Raphael* அல்லது *Malakhayude Perunnal *) என்பது 1839 ஆம் ஆண்டு முதல் கேரளத்தின் (இந்தியா) திருசூருக்கு அருகிலுள்ள ஒல்லூரில் நடைபெறும் ஆண்டு விழாவாகும். இதில் ஆயிரக்கணக்கான யாத்ரீகர்கள் கலந்துகொள்கின்றனர். 1718 ஆம் ஆண்டில் நிறுவப்பட்ட மற்றும் புனித அந்தோனிக்கு அர்ப்பணிக்கப்பட்ட ஒல்லூர் ஃபோரேன் தேவாலயம், புகழ்பெற்ற ரபேல் ஆர்க்காங்கல் ஆலயத்தையும் கொண்டுள்ளது .  இது 18 ஆம் நூற்றாண்டின் கேரளாவில் கட்டப்பட்ட மிகப் பழமையான தேவாலயங்களில் ஒன்றாகும். ஒவ்வொரு ஆண்டும் அக்டோபர் 23 மற்றும் 24 ஆகிய தேதிகளில் நடைபெறும் இந்த திருவிழா கேரளத்தின் மிக முக்கியமான கிறிஸ்தவ விழாக்களில் ஒன்றாகும்.  விழாவின் துவக்கத்தைக் குறிக்கும் வகையில் தேவாலய வளாகத்தில் அக்டோபர் 15 ஆம் தேதி  திருக்கொடி ஏற்றத்துடன் விழா தொடங்குகிறது.  கேரள சுற்றுலா துறை பட்டியலிட்ட அரை டசன் கிறிஸ்தவ விழாக்களில் இதுவும் ஒன்றாகும். 

அக்டோபர் 23 ஆம் தேதி ஒல்லூர் திருச்சபையின் ஆறு மண்டலங்களிலிருந்து வரும் வளா (வளையல்) ஊர்வலம் இந்த விழாவின் முக்கிய அம்சமாகும். இந்த வளா ஊர்வலமானது தேவாலயத்தின் பாறை சிலுவையின் அடிவாரத்தில் முடிவடையும். ஊர்வலத்தில் *பளபளக்கும்* தேர், *[[முத்துக்குடை]]கள்* (பல வண்ண பட்டுக் குடைகள்), பல வகையான *வாத்தியங்கள்* மற்றும் *[[மேளம்|மேளங்கள்]]* இடம் பெறும். மேலும் தேவாலய மைதானத்தில் நடக்கும் வாண வேடிக்கை காட்சிகள் போன்றவை  மிகவும் கவர்ச்சிகரமானவை.

திருவிழாவின் முக்கிய பகுதி, *ரூபக்கூட்டில்* ( அலங்கரிக்கப்பட்ட பல்லக்கு போன்றது)   நான்கு தேவதூதர்களான புனித ரபேல், புனித மிக்கேல், புனித கபிரியல், கார்டியன் ஏஞ்சல் ஆகியோரின் சிலைகளை சுமந்து செல்லும் முக்கிய ஊர்வலம் நடக்கும். முன்னர் *துள்ளல்* ("பிசாசு நடனம்" என்று பிரபலமாக அறியப்பட்டது) நடனமும் இதனுடன் இணைந்து நடந்துந்துவந்து, திருவிழாவின் இந்த அம்சம் மிக அண்மைய ஆண்டுகளில் திருச்சபையால் தடுக்கபட்டது. 

## குறிப்புகள்

## வெளி இணைப்புகள்

* பாரிஷ் வலைத்தளம்
* பாரிஷ் வலைத்தளம்
* ஆர்க்காங்கல் ரபேல் மற்றும் ஒல்லூர் சர்ச்

பகுப்பு:அக்டோபர் நிகழ்வுகள்
பகுப்பு:திருச்சூர் மாவட்ட விழாக்கள்
மேக்ரோபிராக்கியம் இண்டியானம்

***மேக்ரோபிராக்கியம் இண்டியானம்****(*Macrobrachium indianum*) என்பது [[இந்தியா|இந்தியாவில்]] [[கேரளம்|கேரள]] மாநிலத்தில் உள்ள [[பம்பை ஆறு|பம்பை நதியில்]] 2015ஆம் ஆண்டு கண்டுபிடிக்கப்பட்ட நன்னீர் இறால் ஆகும்.. இந்த இறால் *மேக்ரோபிராக்கியம் குருதேவி*, *மேக்ரோபிராக்கியம் குல்கர்னி, மேக்ரோபிராக்கியம் பாம்பேயென்சியினை'' உருவ அடிப்படையில் ஒத்து இருந்தபோதிலும் முன்னீட்டிமுள்களின் எண்ணிக்கையின் அடிப்படையில் வேறுபடுத்தி அறியப்படுகிறது.

## மேற்கோள்கள்

பகுப்பு:மேக்ரோபிராக்கியம்
எடகுன்னி உத்திரம் விளக்கு

**உத்திரம்விளக்கு** (*Edakkunni Uthram Vilakku*) என்பது தென்னிந்திய மாநிலமான கேரளத்தின், திருச்சூருக்கு தெற்கே,  ஒல்லூரில் உள்ள எடக்குன்னியில் கொண்டாடப்படும் ஒரு கோயில் திருவிழா ஆகும். இந்த நிகழ்வின் சிறப்பம்சம் உத்திரம் நாளின் நள்ளிரவு கடந்து கோயில் வளாகத்தில் நான்கு மணி நேரத்திற்கும் மேலாக நடக்கும் பஞ்சரி மேளம் ஆகும்.  இந்த நிகழ்வில் ஐந்து அலங்கரிக்கபட்ட யானைகள் ஒவ்வொன்றும் பல கோயில்களில் இருந்து வந்த  தெய்வத் திருமேனிகளைச் சுமந்து செல்கின்றன.

## நாள்
இந்த விழாவானது மலையாள நாட்காட்டியின் மீனம் மாதத்தின் உத்திரம் நாளில் கொண்டாடப்படுகிறது.

## குறிப்புகள்

* எடக்குன்னி கோயில் வலைத்தளம்

பகுப்பு:திருச்சூர் மாவட்ட விழாக்கள்
முலுகு

**முலுகு** இந்தியாவின் தெலுங்கானாவில் உள்ள முலுகு மாவட்டத்தின் தலைநகரும் ஆகும். இந்நகரம் ஐதராபாத்திற்கு 8 கிலோமீட்டர் தொலைவில்  உள்ளது. 

## மக்கள் தொகை
2011 மக்கள் தொகை கணக்கெடுப்பு அறிக்கைகளின்படி முலுகுவின் மக்கள் தொகை 46,851 பேர் உள்ளனர். அதில்  ஆண்களின் எண்ணிக்கை 23,716 பேரும்  (48.3%), பெண் 22,135 பேரும்  (51.6%) உள்ளனர் . பெண்-ஆண் விகிதம் 1068: 1000 மகவுள்ளது  , இது தேசிய சராசரி 943: 1000 ஐ விட அதிகமாக உள்ளது. கல்வியறிவு விகிதம் 79.17%, இது தேசிய சராசரி 74% ஐ விட அதிகம். ஆண்களின் கல்வியறிவு 86.59% ஆகும், இது தேசிய சராசரியான 82.10% ஐ விடவும், பெண் கல்வியறிவு விகிதம் 72.32% ஆகவும், தேசிய சராசரியான 65.50% ஐ விடவும் அதிகமாகும். ஒரு காலத்தில் இது தெலுங்கானா மாநிலத்தில் மிகப்பெரிய வருவாய் பிரிவாக இருந்தது பேசப்படும் மொழிகள் தெலுங்கு பிரதான மொழியாகவும் (100%), பின்னர் இந்தி (40%) ஆகவும், சிலருக்கு உருது (7%) பேசவும் முடியும். படித்தவர்கள் ஆங்கிலம் பேசலாம் (45%). தெலுங்கு மற்றும் ஆங்கிலம் அதிகாரப்பூர்வ தகவல்தொடர்புகள் மற்றும் வழிமுறைகளின் ஊடகங்களில் பயன்படுத்தப்படுகின்றன.

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
நாராயணன்பேட்டை

**நாராயணன்பேட்டை** (*Narayanpet*; ) இந்தியாவின் தெலுங்கானாவில் உள்ள நாராயணன்பேட்டை மாவட்டத்தின் தலைநகரும் ஆகும். நாராயணன்பேட்டை வருவாய் பிரிவில் நாராயணன்பேட்டை மண்டலத்தின் தலைமையகம் இதுவாகும். இந்நகரம் ஐதராபாத்திற்கு  தொலைவில் உள்ளது. 

## மக்கள் தொகை

2011 மக்கள் தொகை கணக்கெடுப்பின்படி, நாராயணன்பேட்டை மக்கள் தொகை 41,752 பேர் உள்ளனர். மொத்த மக்கள் தொகை, 20,697 பேர் ஆண்கள் மற்றும் 21,055 பேர் பெண்கள் ஆவர். பாலின விகிதம் 1000 ஆண்களுக்கு 1017 பெண்கள் என உள்ளது. 4,997 குழந்தைகள் 0–6 வயதுக்குட்பட்டவர்கள், அவர்களில் 2,642 சிறுவர்கள், 2,355 சிறுமிகள் உள்ளனர்  . சராசரி கல்வியறிவு விகிதம் 26,531 கல்வியறிவுகளுடன் 72.18% ஆக உள்ளது, இது மாநில சராசரியான 55.04% ஐ விட கணிசமாக அதிகமாகும்.

## மேற்கோள்கள்

பகுப்பு:நாராயணன்பேட்டை மாவட்டம்
பகுப்பு:தெலங்காணாவில் உள்ள ஊர்களும் நகரங்களும்
மேக்ரோபிராக்கியம் கான்காக்கி

***மேக்ரோபிராக்கியம் கான்காக்கி (Macrobrachium hancocki***) என்பது நன்னீர் இறால் வகைகளுள் ஒன்றாகும். இது கோஸ்ட்டா ரிக்கா தென்பகுதியிலிருந்து கொலம்பியா வரையும், கோக்கோசு தீவுகள், கலபாகசு தீவுகளில் காணப்படுகிறது. இந்த இறால் சதுப்புநிலங்கள், தேங்கி நிற்கும் நீர்க்குட்டைகளில் காணப்படும். இந்த இறால் சிற்றினம் 1958ஆம் ஆண்டு முதன் முதலாகக் கண்டறியப்பட்டது. 

## மேற்கோள்கள்

பகுப்பு:மேக்ரோபிராக்கியம்
மேக்ரோபிராக்கியம் சப்பானிகம்

***மேக்ரோபிராக்கியம் சப்பானிகம் (Macrobrachium japonicum***) என்பது ஆசியப் பகுதிகளில் காணப்படும் நன்னீர் இறால் ஆகும். இது 1849ஆம் ஆண்டு விவரிக்கப்பட்டது. 

## மேற்கோள்கள்

பகுப்பு:மேக்ரோபிராக்கியம்
நாகர்கர்னூல்

**நாகர்கர்னூல்** இந்தியாவின் தெலுங்கானாவில் உள்ள நாகர்கர்னூல் மாவட்டத்தின் தலைநகரும் ஆகும்.நாகர்கர்னூல் வருவாய் பிரிவில் நாகர்கர்னூல் மண்டலத்தின் தலைமையகம் இதுவாகும். இந்நகரம் ஐதராபாத்திற்கு 121 கிலோமீட்டர் தொலைவில்  உள்ளது.இந்நகர் முன்பு மகபூப்நகர் மாவட்டத்தில் இருந்தது. 

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
நாகர்கர்னூல் மாவட்டம்
கரம் சிங்

**சுபேதார் கரம் சிங்** (**Karam Singh**) பரம் வீர் சக்கரம் (15 செப்டம்பர் 1915&nbsp;– 20 சனவரி 1993), இந்திய இராணுவத்தில் வழகப்படும் மிக உயர்ந்த விருதான பரம் வீர் சக்கரம் விருது பெற்றவர். இந்த விருதானது  1947-48 இந்திய பாகிஸ்தான் போரில் இவர் ஆற்றிய வீர தீர செயல்களுக்காக 1950-இல் வழங்கப்பட்டது.
## பரம் வீர் விருது பெற்றவர்கள்
* சோம்நாத் சர்மா, 1950
* ஜாதுநாத் சிங், 1950
* பிரு சிங் செகாவாத், 1950
* கரம் சிங், 1950
* இராம ரகோபா ராணே, 1950
* அப்துல் ஹமித், 1967
* பானா சிங், 1987
* மேஜர் பரமேஸ்வரன், 1987 
* யோகேந்திர சிங் யாதவ், 1999

## அடிக்குறிப்புகள்


## மேற்கோள்கள்

*
*
*
*

பகுப்பு:பரம் வீர் சக்கர விருது பெற்றவர்கள்
பகுப்பு:1915 பிறப்புகள்
பகுப்பு:1993 இறப்புகள்
பகுப்பு:இந்திய-பாகிஸ்தான் போர்கள்
பகுப்பு:இந்தியப் படைத்துறையினர்
தினேஷ் குண்டு ராவ்

**தினேஷ் குண்டு ராவ்** (*Dinesh Gundu Rao* 9 அக்டோபர்  1969) இந்திய அரசியல்வாதி மற்றும் சட்டமன்ற உறுப்பினரும்  ஆவார். இவர்  இந்திய தேசிய காங்கிரசு கட்சியினைச் சேர்த்தவர். கர்நாடக மாநில முன்னாள்  உணவு  துறை  அமைச்சர். காந்தி நகர் தொகுதியிலிருந்து ஐந்து முறை சட்டமன்ற உறுப்பினராக தேர்ந்தெடுக்கப்பட்டுள்ளார். l  இவரின் தந்தை முன்னாள்  கர்நாடக முதல்வர் ஆர். குண்டுராவ் ஆவார். இவர் தற்போது தமிழ்நாடு காங்கிரஸ் கட்சியின்  பொறுப்பாளராகவும் உள்ளார்.  கர்நாடக காங்கிரஸ் கமிட்டியின் முன்னாள் தலைவரும் ஆவார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1969 பிறப்புகள்
பகுப்பு:கர்நாடக அரசியல்வாதிகள்
ஜெஹ்ரா அலி யவர் ஜங்

**ஜஹ்ரா அலி யவர் ஜங்** ஓர் இந்திய சமூக சேவகர் மற்றும் மும்பை சேரிவாசிகளின் நலனுக்காக செயல்படும் அரசு சாரா அமைப்பான "*சொசைட்டி ஃபார் கிளீன் சிட்டிஸ்* "  நிறுவனர் ஆவார். இவர் அலி யவர் ஜங் என்பவரை திருமணம் செய்து கொண்டார்.  இவரின் கணவர் மகாராஸ்டிரா மாநிலத்தின் முன்னாள் ஆளுநர் ஆவார்.

ஜஹ்ரா பாந்த்ராவில் ஒரு குழந்தைகள் இல்லத்தை நடத்துகின்ற ஒரு சமூக அமைப்பான "*நேஷனல் சொசைட்டி ஃபார் கிளீன் சிட்டி"* என்ற அமைப்பை நிறுவினார். இந்த அமைப்பு பொருளாதார ரீதியாக பின்தங்கிய ஏழைக் குடும்பங்களைச் சேர்ந்த குழந்தைைகளை இல்லத்தில் தங்க வைத்து , அவர்களின் கல்வி, ஊட்டச்சத்து, மருத்துவ, தொழில், பொழுதுபோக்கு மற்றும் கலாச்சார நலன் ஆகியவை கவனிக்கப்படுகின்றன. இவர் இந்த அமைப்பின் தலைவராக பணியாற்றுகிறார். சமுதாயத்திற்கு இவர் செய்த பங்களிப்புகளுக்காக 1973 ஆம் ஆண்டில் இந்தியாவின் மூன்றாவது உயரிய விருதான பத்ம பூஷண் இந்திய அரசு இவருக்கு வழங்கியது.

## மேலும் காண்க

* Ali Yavar Jung

## குறிப்புகள்

பகுப்பு:வாழும் மக்கள்
பகுப்பு:இந்திய சமூகசேவகர்கள்
பகுப்பு:இந்திய முஸ்லிம்கள்
பகுப்பு:பத்ம பூசண் விருது பெற்றவர்கள்